Agnija Reke
Agnija Reke (dzimusi 1986. gada 6. jūlijā Jēkabpilī vai pēc citiem avotiem Rīgā) ir latviešu basketboliste, spēlē uzbrūkošās aizsardzes pozīcijā, Latvijas izlases dalībniece. Pašlaik (2013) pārstāv LSBL klubu SK Cēsis. Spēlējusi NJCAA un NCAA. NCAA pārstāvēja Lamar universitāti. Pēc universitātes absolvēšanas viņa atgriezās Eiropā. Laikā no 2009. līdz 2011. gadam spēlēja Grieķijā, Kiprā un Īslandē. Kopš 2011.—2012. gada sezonas pārstāv LSBL klubu SK Cēsis. 2011.—2012. gada sezonā Cēsu kluba sastāvā uzvarēja LSBL čempionātā. 2012. gada 15. septembrī debitējusi Latvijas izlases sastāvā. Kopā ar Latvijas U-20 izlasi izcīnījusi 3. vietu 2005. gada Eiropas U-20 čempionātā.